**Muotolevy tuotetiedote – 12.9.2014**

**EQUITONE-JULKISIVULEVYT SAIVAT UUDET VÄRIT**

Muotolevy esittelee FinnBuild 2014 -messuilla suosittujen EQUITONE Pictura-julkisivulevyjen uudet, modernit värisävyt.Saatavana on nyt 20 vakiovärisävyä ja myös projektikohtaisia erikoisvärejä.

Uusi, raikas värikartasto on syntynyt useiden eurooppalaisten arkkitehtien ja Euroopan suurimman julkisivulevyvalmistajan Eternitin yhteistyönä. Keski-Euroopassa suosittu värimallisto on nyt myös suomalaisrakentajien käytössä.

Eternitin kuitusementistä valmistettuja Equitone-julkisivutuotteita maahantuo ja markkinoi Muotolevy Oy.

Muotolevy lanseerasi Equitone-julkisivulevyt Suomessa kaksi vuotta sitten.

”Niin arkkitehdit kuin rakentajatkin ovat ottaneet tuotteemme hyvin vastaan. Liikkeelle lähtö on ylittänyt asetetut tavoitteet. Kuitusementistä valmistettaville, korkeatasoisille Equitone-tuotteille on ollut selvästi tarvetta,” kertoo Muotolevyn tuoteryhmäpäällikkö **Michael Lind**.

”Uudet Pictura-värisävyt täydentävät valikoimaamme erinomaisesti. Uusi värikartasto sisältää muun muassa keltaisen ja vihreän eri sävyjä, joita on kysytty viime aikoina yhä enemmän. Hienoa, että voimme vastata kysyntään,” jatkaa Lind.

Equitone-tuoteryhmä sisältää neljä erilaista tuotetta. Valikoimassa on läpivärjättyjä, kuultomaalattuja ja struktuuripintaisia levyjä. Jokaisella levyllä on omanlaisensa rakenne ja värikartasto.

”Pictura on sileä ja mattapintainen julkisivulevy, jossa on UV-kovetettu polyuretaanipinnoite. Tuotteessa on myös antigraffitipinnoite, Equitone Pro, joka mahdollistaa toistuvasti graffitien poiston,” jatkaa Lind.

**Lisätietoa julkisivulevyistä:  
  
http://www.muotolevy.fi/rakennustuotteet/julkisivulevyt/**

**Esite:** <http://www.muotolevy.fi/wp-content/uploads/2012/07/Muotolevy_Equitone_esite_0814.pdf>   
**Värikartta:** <http://www.muotolevy.fi/wp-content/uploads/2012/07/Muotolevy_Equitone_V%C3%A4rikartta_0814.pdf>

**Michael Lind,** tuoteryhmäpäällikkö**,** puh.044 320 3584**,** [michael.lind@muotolevy.fi](mailto:michael.lind@muotolevy.fi)

**Muotolevy  Oy** on voimakkaasti kehittyvä rakennustuotteisiin ja -palveluihin keskittyvä yhtiö. Muotolevyn palvelutarjonta jakautuu kahteen pääluokkaan, Rakennustuotteisiin ja toimistojen Tilaratkaisuihin. **Muotolevy Rakennustuotteet** -valikoimaan kuuluvat rakennus- ja julkisivulevyt sekä niiden kiinnitys- ja runkojärjestelmät sekä Pocket Door -liukuovet. **Muotolevy Tilaratkaisut** tarjoaa muuntojoustavia seinä- ja alakattojärjestelmiä toimistoihin sekä julkisiin tiloihin. Tilaratkaisut-palvelukokonaisuus sisältää suunnittelun, asennuksen ja muutostyöt.  
**www.muotolevy.fi**